Publication: Magyar Közlöny
Issue: MK-1999-44 (Year: 1999, Number: 44)
Era: 1990-2004
Section: mondta ki. [58/1997. (XI. 5.) AB határozat, ABH 1997.
Paragraph Index: 408

3. Az „egyéb cselekmény elkövetése” mint a bűncselekmény törvényi tényállási eleme ezeknek a követelményeknek — éppen határozatlan volta folytán — nem felel meg. (ABH 1992. 176.) Ennek következtében megállapítható, hogy a törvényi tényállás kiegészítése határozatlansága miatt, amely ezáltal magában hordozza a véleménynyilvánításhoz való jog önkényes korlátozásának a lehetőségét is, az Alkotmány 2. § (1) bekezdésére tekintettel alkotmányellenes. Mindezek alapján az Alkotmánybíróság megállapította, hogy a Btk. 269. § b) pontjának „illetve gyűlölet keltésére alkalmas egyéb cselekményt követ el” fordulata szükségtelenül és aránytalanul korlátozza az Alkotmány 61. § (1) bekezdésében biztosított véleménynyilvánításhoz való jogot, és nem felel meg az Alkotmány 2. §

Source: https://magyarkozlony.hu/hivatalos-lapok/c685be0c36d668f59d1d490bd75f1474ec56ab0e/dokumentumok/8592da78f92fc9123fe77aae728b3f3463028726/letoltes